หนูกินยาคุม yasmin แบบ 21 เม็ด แล้ววันแรกที่เป็นประจำเดือนตรงกับวันเสาร์แต่หนูจำวันผิดดันไปกินช่องวันศุกร์เพราะคิดว่าวันนั้นเป็นวันศุกร์ พอวันอาทิตย์หนูเลยข้ามไปกินช่องวันอาทิตย์เลย ทีนี้ปกติหนูจะเป็นประจำเดือนประมาณ 5-6 วัน แต่ครั้งนี้เป็นแค่ 4 วัน พอวันที่ 5 ประจำเดือนหยุด แต่หลังจากวันที่ 5 จนถึงวันนี้นับได้ 9 วันแล้ว ประจำเดือนหนูกลับมามีเหมือนปกติเลยค่ะ ไม่ได้เป็นแบบกระปริบกระปรอยนะคะมาแบบปกติเลยค่ะบางวันมากบางวันน้อย แต่ไม่ปวดท้องนะคะ แค่รู้สึกคัดเต้านมบางวัน(เหมือนตอนเป็นประจำเดือนเลยค่ะ) แล้วก็รู้สึกอยากอาเจียนแทบทุกเช้าเลยค่ะ หนูควรทำอย่างไรคะ ควรหยุดกินดีไหมคะ ตอนนี้เหลืออีก 8 เม็ดจะหมดแผงแล้วค่ะ (ก่อนหน้านี้เคยกินก็ไม่เป็นไรนะคะ แต่มีหยุดไปช่วงนึง ครั้งนี้เลยกลับมากินอีกค่ะ)
สวัสดีค่ะ ตัวยาเม็ดคุมกำเนิดแบบ 21เม็ด จะมีปริมาณยาที่ใกล้เคียงกันทุกเม็ดค่ะ การรับประทานยาสลับเม็ดจะไม่ได้ส่งผลต่อระดับยา หรือประสิทธิภาพยานะคะการเริ่มรับประทานยาคุมกำเนิดแบบแผงช่วงที่รับประทานยา 3แผงแรก อาจพบว่ามีเลือดออกกระปริดกระปรอยผิดปกติได้ค่ะ แต่หลังจากรับประทานยาผ่านไป 3แผง ประจำเดือนจะมาปกติค่ะแนะนำ ให้รับประทานยานี้จนหมดแผงนะคะ และรับประทานยาตรงเวลาค่ะหากต้องการคุมกำเนิดต่อเนื่อง ให้ขึ้นยาแผงใหม่ตามกำหนด และรอดูอาการหลังจากที่รับประทานยาครบ3แผง หากยังมีเลือดออกผิดปกติหลังจากนั้น แนะนำไปพบแพทย์เพื่อตรวจหาสาเหตุนะคะแต่หาก ไม่ต้องการการคุมกำเนิดแล้ว เมื่อรับประทานยาหมดแผงนี้ สามารถหยุดยาได้ค่ะ